recursal/SuperWikiNEXT-32B huggingface dataset:
**גָ'נְאָנְדְרֵאָה נוֹזֶדָה** (באיטלקית: **Gianandrea Noseda**, נולד ב-23 באפריל 1964) הוא מנצח איטלקי.

ביוגרפיה
--------

נוזדה למד נגינה בפסנתר ובמקביל גם למד הלחנה וניצוח במילאנו. בהמשך השתלם בניצוח אצל דונאטו רנצטי, מיונג-וון צ'ונג וואלרי גרגייב. 

ב-1994 זכה נוזדה בתחרות הבינלאומית של קאדאקואז לניצוח על תזמורת ובאותה שנה התמנה למנצח הראשי של תזמורת קאדאקואז. הוא היה למנצח אורח ראשי בתיאטרון מריאינסקי בסנקט פטרבורג בשנת 1997. כמו כן כיהן כמנצח אורח ראשי של התזמורת הפילהרמונית של רוטרדם וכמנהל אמנותי של פסטיבל Settimane Musicali di Stresa e del Lago Maggiore באיטליה. בשנת 2001 היה למנהל האמנותי של פסטיבל סטרזה באיטליה. ב-2007 התמנה למנהל מוזיקלי של תאטרו רג'ו די טורינו.

בדצמבר 2001 הוכרז על מינוי נוזדה למנצח הראשי של התזמורת הפילהרמונית של ה-BBC, משרה שאליה נכנס בספטמבר 2002. ביולי 2003 האריך את החוזה שלו עם התזמורת עד 2008. הוא השתתף עם התזמורת הפילהרמונית של ה-BBC במיזם של רדיו BBC 3, שקיים במנצ'סטר קונצרטים חיים של תשע הסימפוניות של בטהובן. הוא פרש מהתפקיד בשנת 2011, וכיום הוא משמש שם כמנצח כבוד של התזמורת. 

נוזדה משמש כמנצח אורח ראשי של התזמורת הסימפונית של לונדון וכמו כן הוא גם מנצח אורח ראשי של התזמורת הפילהרמונית הישראלית מאז מאי 2011, והוזכר כאחד מארבעה שעשויים להחליף את זובין מהטה בתזמורת הפילהרמונית הישראלית באוקטובר 2019.

מאז שנת 2017 הוא משמש כמנהל המוזיקלי של התזמורת הסימפונית הלאומית של ארצות הברית.

קישורים חיצוניים
----------------

ויקישיתוף מדיה וקבצים בנושא **ג'נאנדראה נוזדה** בוויקישיתוף
* אתר האינטרנט הרשמי של ג'נאנדראה נוזדה
* ג'נאנדראה נוזדה, ברשת החברתית טוויטר

* ג'נאנדראה נוזדה, במסד הנתונים הקולנועיים IMDb (באנגלית)

* ג'נאנדראה נוזדה, באתר ספוטיפיי

* ג'נאנדראה נוזדה, באתר AllMusic (באנגלית)

* ג'נאנדראה נוזדה, באתר MusicBrainz (באנגלית)

* ג'נאנדראה נוזדה, באתר Discogs (באנגלית)

* ג'נאנדראה נוזדה, באתר Songkick (באנגלית)
* עומר שומרוני, "אופוס", ריאיון עם ג'אנאנדראה נוזדה, מנצח אורח על הפילהרמונית הישראלית (אורכב 18.07.2016 בארכיון Wayback Machine) 19 במרץ 2016
*

הערות שוליים
------------

1. ↑   דייוויד וורד, הגרדיאן, "מאסטרו איטלקי ינצח על הפילהרמונית של ה-BBC", ‏ 20 בדצמבר 2001
2. ↑   דייוויד וורד, "מנצח BBC חותם עד 2008, הגרדיאן, 23 ביולי 2007
3. ↑   טים אשלי, הגרדיאן, "הפילהרמונית של ה-BBC/נוזדה", 25 ביוני 2001

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007446489205171
* BIBSYS: 2043705
* BNE: XX1090569
* BnF: cb13982467n (data)
* CiNii: DA11722415
* GND: 124295398
* ICCU: UBOV686459
* ISNI: 0000 0001 2026 6760
* LCCN: n97029675
* LNB: 000100664
* MusicBrainz: 7bf70168-f9e0-4adc-a04f-de84b1cf1c8a
* NKC: xx0134820
* NLK: KAC201505619
* SUDOC: 08066833X
* VIAF: 59278139
* WorldCat: lccn-n97029675

 |
**ז'רמן גוורמון** (בצרפתית:**Germaine Guèvremont**, 16 באפריל 1893 - 21 באוגוסט 1968) הייתה סופרת קנדית בשפה הצרפתית ודמות בולטת בספרות
קוויבק.

ביוגרפיה
--------

גוורמון נולדה בשנת 1893 בסן-ז'רום שבמדינת קוויבק (קבק), היא התחנכה בעיר קוויבק ובטורונטו ועבדה בצעירותה כעיתונאית במגזינים לנשים. לאחר נישואיה, בשנת 1916 היא עברה לסורל, והייתה עקרת בית במשך שנים אחדות, אך מאוחר יותר חזרה לעבודתה כעיתונאית וכסופרת וערכה את מגזין "לה קורייה דה סורל". מאוחר יותר היא ובעלה עברו למונטריאול, שם בתקופת השפל הגדול עבדה גוורמון בבית המשפט

היא החלה לפרסם סיפורים קצרים, אשר נאספו לתוך ספר הבכורה שלה "En pleine terre", אשר פורסם בשנת 1938.

היא פרסמה את הרומן "Le Survenant" ב-1945, ואחריו, ב-1947, ההמשך שלו, מארי-דידאס. הספר "The Outlander", שהוא תרגום לאנגלית של שני הרומנים שלה, יצא לאור בשנת 1950, וזכה ב"פרס לספרות יפה של המושל הכללי" באותה השנה. הספר יצא לאור גם בבריטניה בשם "Monk's Reach".

מאז היא לא פרסמה רומנים נוספים, אך המשיכה כתוב מאמרים עיתונאיים וסיפורים קצרים, וכן עיבדה את יצירותיה לתוכניות רדיו וטלוויזיה.

בסוף חייה היא החלה לכתוב את זיכרונותיה, אך הספיקה להשלים רק שני פרקים עד מותה ב-1968, בגיל 75.

היא הייתה בת דודתו של קלוד-אנרי גריניון, מחבר הספר "Un Homme et son péché".

פרסים והוקרה
------------

בנוסף לזכייה בפרס המושל הכללי שלה, ממשלת קוויבק העניקה לגוברמונט את פרס דייוויד, והאקדמיה הצרפתית העניקה לה את הפרס "Sully-Olivier de Serres". היא הייתה חברה באקדמיה של קוויבק, והופיעה על בול דואר קנדי ב-1976.

היא הופיעה במהדורה של "Première Chaîne Le Combat des livres" בשנת 2010.

קישורים חיצוניים
----------------

ויקישיתוף מדיה וקבצים בנושא **ז'רמן גוורמון** בוויקישיתוף
* ז'רמן גוורמון, באתר אנציקלופדיה בריטניקה (באנגלית)

הערות שוליים
------------

1. ↑
2. ↑  W. H. New
3. ↑  Claude-Henri Grignon at The Canadian Encyclopedia.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280327005171
* BIBSYS: 90132016
* BnF: cb12473692f (data)
* CiNii: DA16929421
* GND: 118719262
* ISNI: 0000 0001 0885 1879
* LCCN: n90673553
* LNB: 000260675
* NKC: kup20010000034219
* NLA: 36111937
* NTA: 070527741
* SUDOC: 033929831
* Trove: 1214194
* VIAF: 32097250
* WorldCat: lccn-n90673553

 |
**אוניברסיטת טסוקובה** הוקמה באוקטובר 1973, עקב העברת קודמתה, אוניברסיטת טוקיו לחינוך, לאזור טסוקובה. יש לה שני קמפוסים: הקמפוס הראשי נמצא בטסוקובה והשני הוא בטוקיו.

הקמפוס הראשי ממוקם בלב עיר המדע בטסוקובה, שישים קילומטרים צפונית-מזרחית לטוקיו.

עוד בשנות ה-60 של המאה ה-20 הקימה הממשלה הלאומית פרויקט לבניית מרכז למחקר מדעי, ובעקבות זאת עברו מוסדות מחקר לאומיים רבים מטוקיו לטסוקובה. כעת, העיר היא ביתם של 29 ממוסדות המחקר והחינוך הלאומיים המובילים ביפן.

האוניברסיטה היא אחת מעשרת תאגידי האוניברסיטה הלאומיים המיועדים ועובדת בשיתוף פעולה הדוק עם הקהילות המדעיות השכנות ועם העיר טסוקובה. העיר מקיימת פעילויות שיתופיות שונות, המאגדות ערים וארגונים מרחבי העולם המובילים מחקר ופיתוח מדעי וטכנולוגי. פורום GIANT ‏(Grenoble Innovation for Advanced New Technologies) פורום מתקיים מדי שנה בהשתתפות מנהיגים של מכוני מחקר, אוניברסיטאות, חברות וכו', בערי מדע מרכזיות כולל צוקובה סיטי ואוניברסיטת טסוקובה.

אוניברסיטת טסוקובה החליטה לתפקד כאוניברסיטה הפתוחה לכל בתוך ומחוץ ליפן.

קישורים חיצוניים
----------------

ויקישיתוף מדיה וקבצים בנושא **אוניברסיטת טסוקובה** בוויקישיתוף
* אוניברסיטת טסוקובה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269186405171
* BnF: cb12000191v (data)
* GND: 115418-7
* ISNI: 0000 0001 2369 4728
* LCCN: n79142865
* NDL: 00265365
* NKC: kn20091102007
* SUDOC: 028099923
* VIAF: 141829836
* WorldCat: lccn-n79142865

 |
לוטננט גנרל **האנטר ליגט** (באנגלית: **Hunter Liggett**;‏ 21 במרץ 1857 - ‏ 10 בדצמבר 1935) היה לוטננט גנרל בצבא ארצות הברית אשר פיקד על הארמייה הראשונה במהלך מלחמת העולם הראשונה.

ביוגרפיה
--------

### תחילת דרכו

ליגט נולד ב-21 במרץ 1857, בעיר רדינג שבמדינת פנסילבניה, ארצות הברית. הוא למד באקדמיה הצבאית של ארצות הברית (וסט פוינט), ובשנת 1879 התגייס לצבא ארצות הברית בדרגת לוטננט משנה. הוא הוצב ברגימנט הרגלים ה-5, והשתתף במלחמות האינדיאנים, אשר במהלכן שרת במונטנה, דקוטה, טקסס ופלורידה. ביוני 1884 הועלה לדרגת לוטננט. ב-19 באוקטובר 1894 הוא מונה לשליש גדודי, וב-25 באפריל 1896 מונה למפקד פלוגה. ביוני 1897 הוא הועלה לדרגת קפטן, וב-1898 לחם יחד עם רגימנט הרגלים ה-5 במלחמת ארצות הברית–ספרד. ביוני של אותה שנה הוא הועלה לדרגת מייג'ור והוצב בקובה. בשנה שלאחר מכן סופח לרגימנט הרגלים ה-31 ולחם במלחמת ארצות הברית–הפיליפינים. 

ב-1907 מונה למפקד רגימנט הרגלים ה-13. ביוני 1909 הועלה לדרגת לוטננט קולונל, ולמד במכללת המלחמה הצבאית (Army War College). ב-1910 מונה לנשיא המכללה. בשנה שלאחר מכן הוא קיבל פיקוד על הבריגדה ה-4 שהייתה חלק מהדיוויזיה ה-2. בפברואר 1913 הועלה לדרגת בריגדיר גנרל (כוכב אחד). ב-1914 נשלח פעם נוספת לפיליפינים, ובאותה הזדמנות הצביע על הסכנה האסטרטגית הנשקפת מצד מצר לוזון. טענתו הוכחה במהלך הפלישה היפנית לפיליפינים ב-1941, ושוב במהלך שחרור האיים בידי האמריקאים ב-1945. באפריל 1916 מונה למפקד מחלקת הפיליפינים, והחזיק בתפקיד עד אפריל 1917.

### מלחמת העולם הראשונה

 ערך מורחב – **מלחמת העולם הראשונה**  

עם כניסתה של ארצות הברית למלחמת העולם הראשונה, קודם ליגט לדרגת מייג'ור גנרל (שני כוכבים) ומונה למפקד הדיוויזיה ה-41. הדיוויזיה שלו נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. בינואר 1918 מינה פרשינג את ליגט למפקד הקורפוס ה-1. במאי תקפו יחידות מהקורפוס שלו בפיקודו של רוברט בולארד את הגרמנים בקרב קנטיני, שהיה המתקפה האמריקנית הגדולה הראשונה במלחמה. המתקפה נחשבת להצלחה, כי היא הרחיבה את החזית האמריקנית כקילומטר וחצי. בין יולי לאוגוסט השתתף הקורפוס שלו בקרב השני על המארן, ובספטמבר לקח חלק בקרב סן-מייל. ב-10 באוקטובר החליט פרשינג לפצל את חיל המשלוח האמריקני לשתי ארמיות. ליגט מונה למפקד הארמייה הראשונה, ורוברט בולארד מונה למפקד הארמייה השנייה. שניהם הועלו לדרגת לוטננט גנרל (שלושה כוכבים). פרשינג עצמו נותר המפקד של חיל המשלוח. ליגט פיקד על הארמייה במהלך מתקפת מז-ארגון ובמרדף אחר הכוחות הגרמנים הנסוגים עד שביתת הנשק בנובמבר.

### אחריתו

ליגט המשיך לפקד על הארמייה הראשונה עד אפריל 1919, עת הועבר לפקד על הארמייה השלישית שהוצבה בגרמניה ולפיכך נודעה בשם "צבא הכיבוש". הוא פרש מהצבא ב-1921, ולאחר מכן התגורר בסן פרנסיסקו, קליפורניה. הוא נפטר ב-30 בדצמבר 1935 בגיל 78.

קישורים חיצוניים
----------------

ויקישיתוף מדיה וקבצים בנושא **האנטר ליגט** בוויקישיתוף
* האנטר ליגט (באנגלית)
* האנטר ליגט, באתר "Find a Grave" (באנגלית)
* האנטר ליגט, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347035205171
* BnF: cb11311360z (data)
* GND: 1049469550
* ISNI: 0000 0000 6434 9632
* LCCN: nr99012305
* NARA: 10586178
* SNAC: w6bk1z0r
* Trove: 1157348
* VIAF: 66388403
* WorldCat: lccn-nr99012305

 |
בני גנץ ומרטין דמפסי בכניסה לספרית המרכז לאתיקה
**המרכז לאתיקה בירושלים** הוא מוסד ציבורי שמטרתו טיפוח וקידום אתיקה ציבורית, ארגונית, מקצועית ואישית. המרכז הוקם בשנת 1997 על ידי הקרן לירושלים והוא ממוקם במשכנות שאננים בירושלים. 

המרכז עוסק בתחומי האתיקה של ארגונים ציבוריים, דתות, חינוך, כוחות הביטחון, מחשוב, משפט, איכות הסביבה, עסקים, פסיכולוגיה, מדע ותקשורת. 

במסגרת המרכז מתקיימים כנסים, ימי עיון, השתלמויות, סמינרים וקורסים לבעלי מקצוע ולארגונים וכן פעילויות פתוחות לקהל הרחב. במרכז פועלת ספריית המרכז לאתיקה ע"ש אריך ברוסט המרכזת בתוכה חומר רב בנושא אתיקה ארגונית, מקצועית ופילוסופית. 

למרכז לאתיקה מועצה אקדמית שבראשה עומד שופט בית המשפט העליון בדימוס פרופ' יצחק זמיר.

פרסומים
-------

* "מבואות לאתיקה א'", 2009
* "עיונים באתיקה 1", 2009
* "אתיקה בעסקים: הלכה למעשה- מדריך יישומי לגיבוש והטמעה של קוד אתי בארגון", 2009
* "מוסר ועסקים - מקבילים נפגשים", 2011
* "קרוב מדי לקצה - סיפורה של השחיתות הישראלית", 2012

קישורים חיצוניים
----------------

* 

* אתר האינטרנט הרשמי של המרכז לאתיקה בירושלים
* המרכז לאתיקה בירושלים, ברשת החברתית פייסבוק

* המרכז לאתיקה בירושלים, סרטונים בערוץ היוטיוב
* המרכז לאתיקה בירושלים, משכנות שאננים
* המרכז הישראלי לאתיקה
**אנדרה ברנדון דה ווילד** (באנגלית:  **Andre Brandon deWilde**;‏ 9 באפריל 1942 – 6 ביולי 1972) היה שחקן קולנוע אמריקאי. היה מועמד בגיל 11 לפרס אוסקר לשחקן המשנה הטוב ביותר על הופעתו בתפקיד הילד ג'ואי סטארט במערבון "שיין".

ביוגרפיה
--------

דה ווילד נולד בדנוור, קולורדו, בנם של שחקנית התיאטרון יוג'ינה דה ווילד ופרדריק דה ווילד שהיה שחקן ומנהל במה בברודוויי.

קריירת משחק
-----------

החל את דרכו בגיל 9 במחזה "חבר החתונה" בתפקיד הילד ג'ון הנרי, אותו גילם גם בסרטו של פרד זינמן המבוסס על אותו מחזה, דה ווילד זכה לשבחים על ההופעה. דה ווילד שיחק בשנת 1953 במערבון הקלאסי של ג'ורג' סטיבנס "שיין" בתפקיד הילד ג'ואי סטארט, בגיל 11 בלבד, ובזכות הופעתו המשכנעת היה מועמד לפרס אוסקר לשחקן המשנה הטוב ביותר.

לאחר מכן כיכב דה ווילד בסדרה הקומית "ג'יימי", בדרמה של ויליאם ולמן "להתראות, גברתי" בתור היתום הצעיר קלוד ג'קסון ובמערבון "נסיעת לילה" בתפקיד הילד ג'ואי אדמס.

על אף כישרונו הרב דה ווילד מיעט לשחק בהפקות הוליוודיות והתפרסם בגיל מבוגר יותר רק במספר סרטים ספורים: "הנוער בג'ינס" (1959) המערבון של מרטין ריט "האד" בתפקיד לוני אחיינו של האל בנון (פול ניומן) והדרמות "הניצחון הראשון" של אוטו פרמינגר בשנת 1965, בתפקיד ג'רמיה בנו של קפטן רוקוול טוריי (ג'ון ויין) ו"כולם פגעו" של ג'ון פרנקנהיימר.

מותו
----

דה ווילד נהרג בערב ה-6 ביולי 1972 בתאונת דרכים קטלנית בה היה מעורב בפרבר לייקווד, קולורדו, הוא נקבר בהוליווד, אך לבקשת הוריו שרידיו הועברו ל"פארק הזיכרון פינלון" שבניו יורק. דה ווילד השאיר מאחוריו אישה ובן אחד מנישואיו הראשונים.

פילמוגרפיה
----------

* חבר החתונה (1952)
* שיין (1953)
* להתראות, גברתי (1956)
* נסיעת לילה (1957)
* תייר מיזורי (1958)
* הנוער בג'ינס (1959)
* כולם נפלו (1962)
* האד (1963)
* הניצחון הראשון (1965)
* משפחת קאלוויי (1965)
* העריק (1971)

קישורים חיצוניים
----------------

ויקישיתוף מדיה וקבצים בנושא **ברנדון דה ווילד** בוויקישיתוף

* ברנדון דה ווילד, במסד הנתונים הקולנועיים IMDb (באנגלית)
* ברנדון דה ווילד, באתר AllMovie (באנגלית)
* ברנדון דה ווילד, במסד הנתונים הקולנועיים KinoPoisk (ברוסית)
* ברנדון דה ווילד, באתר MusicBrainz (באנגלית)
* ברנדון דה ווילד, באתר Discogs (באנגלית)
* ברנדון דה ווילד, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007429541505171
* BnF: cb139403808 (data)
* GND: 1163693022
* ISNI: 0000 0000 2534 8143
* LCCN: n85185121
* MusicBrainz: e309b52c-46d7-450a-8c27-56a07e985eda
* NKC: xx0150978
* NLK: KAC2020Q8654
* SNAC: w6573gs1
* VIAF: 59273772
* WorldCat: lccn-n85185121

 |
**המרכז הרפואי של אוניברסיטת טקסס סאות'ווסטרן בדאלאס** (באנגלית: **University of Texas Southwestern Medical Center**) הוא מרכז מחקרי ולימודי ציבורי בדאלאס, טקסס שבארצות הברית. במרכז עובדים כ-13,568 עובדים ו-2,445 חברי סגל. בבית החולים יש למעלה מ-2.7 אשפוזים בשנה (מה שהופך אותו גם לבית החולים הגדול בטקסס). רופאי בית החולים מתמקצעים בלמעלה מ-80 התמחויות. בכל שנה ישנם כ-360,000 מקרים בחדרי המיון. בעבר לימדו או למדו במרכז זוכי פרס נובל מייקל סטוארט בראון, ג'וזף גולדשטיין, יוהאן דייזנהופר, אלפרד גילמן, לינדה באק, ברוס בויטלר ותומאס סודהוף.

בית החולים האוניברסיטאי מדורג בין 25 בתי החולים המובילים בשמונה התמחויות לפי US News & World Report ומדורג כבית החולים הטוב ביותר במטרופולין דאלאס-פורט וורת'-ארלינגטון. פורבס דירג את בית החולים כמעסיק שירותי הבריאות המוביל בטקסס.

תקציב התפעול של בית החולים ב-2019 היה יותר מ-3.152 מיליארד דולר, והוא מכשיר מדי שנה כ-3,700 סטודנטים במקצועות הרפואה. המוסד מתקצב מדי שנה כ-422.6 מיליון דולר ב-5,700 פרויקטיים מחקריים. המימון הפדרלי לבית החולים הוא הגדול ביותר בטקסס - 204 מיליון דולרים. הלימודים בבית החולים מדורגים במקום ה-48 בדירוג שנגחאי.

היסטוריה
--------

הקרן להקמת בית החולים נוסדה ב-1939. בית הספר לרפואה עצמו נוסד במהלך מלחמת העולם השנייה, שוכן בתחילה בקומץ צריפים נטושים בדאלאס.

בשנת 1949 הפכה המכללה לבית הספר לרפואה של דרום-מערב אוניברסיטת טקסס. בשנת 1954 שונה השם ל-The University of Texas Southwestern Medical School. הקמפוס הנוכחי נבנה ונחנך ב-1955

קישורים חיצוניים
----------------

ויקישיתוף מדיה וקבצים בנושא **המרכז הרפואי של אוניברסיטת טקסס סאות'ווסטרן בדאלאס** בוויקישיתוף
* 

* אתר האינטרנט הרשמי של המרכז הרפואי של אוניברסיטת טקסס סאות'ווסטרן בדאלאס (באנגלית)
* המרכז הרפואי של אוניברסיטת טקסס סאות'ווסטרן בדאלאס, ברשת החברתית טוויטר
* אתר רשמי

הערות שוליים
------------

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 9482 7121
* LCCN: n89139026
* NKC: nlk20040157344
* VIAF: 139676311
* WorldCat: lccn-n89139026

 |


1. ↑  UT Southwestern's William Perry Clements Junior University Hospital
2. ↑  Best Employers by State - Forbes
3. ↑  Best employers for new grads - Forbes
**אוניברסיטת תִּשְרִין** (בערבית: **جامعة تشرين**, בתרגום לעברית: **אוניברסיטת אוקטובר**) היא אוניברסיטה ציבורית בעיר לטקיה שבסוריה. נכון לשנת 2013, היא האוניברסיטה השלישית בגודלה מבין האוניברסיטאות בסוריה, ובדירוג אקדמי מדורגת במקום החמישי מבין כלל האוניברסיטאות בסוריה.

היסטוריה
--------

האוניברסיטה הוקמה בתאריך 20 במאי 1971, כאשר בתחילה היא נקראה בשם **אוניברסיטת לטקיה** (בערבית: **جامعة اللاذقية**). בהמשך, ובמהלך שנת 1975, שם האוניברסיטה שונה לשם הנוכחי, במטרה לזכור ולהנציח את אירועי מלחמת יום הכיפורים, אשר מוכרת בסוריה ובעולם הערבי בשם **מלחמת אוקטובר** (בערבית: **حرب تشرين**, בתעתיק לעברית: **חַרְבּ תִּשְרִין**).

הפקולטה הראשונה אשר נפתחה באוניברסיטה הייתה הפקולטה למדעי הרוח והאומנויות, אשר נוסדה בשנת 1971. הפקולטה האחרונה שנפתחה באוניברסיטה הייתה הפקולטה להנדסת טכנולוגיות מידע ותקשורת, אשר נוסדה בשנת 2008.

קישורים חיצוניים
----------------

ויקישיתוף מדיה וקבצים בנושא **אוניברסיטת תשרין** בוויקישיתוף
* 

* אתר האינטרנט הרשמי של אוניברסיטת תשרין (בערבית)
* אוניברסיטת תשרין, ברשת החברתית פייסבוק
* דירוג אקדמי של אוניברסיטת תשרין (באנגלית)

| עיינו גם בפורטלים: |
| --- |
|  | **פורטל המזרח התיכון** |
|  | **פורטל החינוך** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 5189165-7
* ISNI: 0000 0001 0696 1046
* LCCN: nr00029737
* VIAF: 141567254
* WorldCat: lccn-nr00029737

 |
**המדריך הישראלי לגידול קנאביס** הוא ספר הגידול הראשון בישראל אשר נכתב על ידי יאיר רביב ופלג פסטיג וראה אור בהוצאת גוונים בפברואר 2016. הספר זכה לתפוצה רחבה במיוחד.[דרוש מקור]

פלג פסטיג הוא איש עסקים ממייסדי רשת חנויות הגינון "הידרושופ". פלג ורביב ראו לנכון לשנות את המודעות ולהעלות את השיח הציבורי על צמח הקנאביס, והחליטו לשתף פעולה ולהקים את "קאנה - העמותה הישראלית לקנאביס אחראי", עמותה ללא מטרות רווח ששמה לה למטרה לפעול לקידום מדיניות צריכה אחראית של קנאביס ושינוי המעמד החוקי של צמח הקנאביס. 

הספר כולל גם פרקים העוסקים במאבק לשינוי מדיניות הקנאביס בישראל, היסטוריה של קנאביס בעולם וידע כללי על תהליכים פיזיולוגים של הצמח, פתרון בעיות, שיטות גידול, השקיה ועוד.

קישורים חיצוניים
----------------

* רואי פרסול, ‏מחברי "המדריך הישראלי לגידול קנאביס" יסתבכו עם החוק?, באתר מעריב אונליין, 29 בפברואר 2016
* יהודה שוחט, חומר קריאה, באתר ynet, 13 במרץ 2016
* סרטונים איתי דודי, תעשייה צומחת: הישראלים שמגדלים קנאביס בחדר השינה, מתוך "חדשות השבת", ערוץ 1, 26 במרץ 2016; בערוץ של רשות השידור ב-YouTube
* סרטונים מיכל רשף‏, עצמאים בשטח? הספר שרוצה שתגדלו גראס לבד בבית, באתר וואלה!‏, 29 במרץ 2016
* 
* המדריך הישראלי לגידול קנאביס, באתר OCLC (באנגלית)

הערות שוליים
------------

1. ↑  זה אינו המדריך הראשון בנושא זה בעברית. קדמו לו מדריך הגידול של "סימיסו", שפורסם באתר "המחירון", ומדריכים נוספים שפורסמו במרשתת.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"המדריך הישראלי לגידול קנאביס"**.
**פרוטיה מערבית** (שם מדעי: ***Parotia sefilata***) הוא מין של ציפור גדולה מסוג פרוטיה ממשפחת העדניים. היא חיה רק ביערות ההרים של מערב גינאה החדשה שבאינדונזיה. היא קרובתו של עדני לוס, שגם הוא שייך לסוג פרוטיה.

מאפיינים
--------

עדני זה מגיע לאורך 33 ס"מ בממוצע, עם זכרים גדולים יותר מהנקבות וגם מקושטים יותר. צבע הזכר שחור עם חזה בעל "סינר" ירקרק-צהוב ומעט תכלת בקצוות עם עיטורים דומים לדגמי ה"עיניים" על זנב הטווס. מעל הראש הוא מכיל "כיפה" שטוחה בצבע תכלת ומקצה עיניו יוצאים זוג גדילים ארוכים ושחורים. העדני הזכר פורש את נוצותיו המרהיבות לאורך הצוואר, מכנס את ראשו פנימה ומטלטל את נוצות הראש כדי להרשים את הנקבה. בנוסף הוא מכין אתר ביער מנוקה מעלים ומלכלוכים, שם הוא קורא לנקבות הקטנות יותר שצבעם חום-אדמדם. לאחר הזדווגות שמצליחה הזכר עוזב את הנקבה אשר מגדלת את הגוזלים ללא עזרת הזכר, בעוד הוא עסוק בלמשוך נקבות נוספות לאזור.

העדני ניזון בעיקר מפירות ומגרגרים וגם מחרקים שונים שהוא מוצא ביערות המבודדים יחסית מטורפים.

קישורים חיצוניים
----------------

ויקישיתוף מדיה וקבצים בנושא **פרוטיה מערבית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  פרוטיה מערבית באתר הרשימה האדומה של IUCN
**יצחק נוסינוב** (14 ביולי 1889 צ'רניחוב ווהלין - 31 באוקטובר 1950 מוסקבה) היה חוקר ומבקר ספרות יהודי-סובייטי. כתב ברוסית ויידיש.

קורות חיים
----------

נוסינוב לא קיבל חינוך יהודי מסורתי, הוא למד אצל מורים פרטיים ועסק בהשכלה פרטית. ב-1906 הוא הצטרף אל שורותיה של תנועת הבונד. ב-1910 סיים לימודים בגימנסיה בוורשה, יותר מאוחר למד פילולוגיה באוניברסיטאות של שווייץ ואיטליה. ב-1917 הוא חזר לרוסיה, ושנתיים לאחר מכן הצטרף אל שורותיה של המפלגה הקומוניסטית. למשך זמן קצר ניהל את הסניף של היבסקציה בקייב. בסוף שנת 1920 היה מנהל של קולטור-ליגע באוקראינה. בשנת 1921 הוא יסד וערך יחד עם נחום אויסלנדר ודוד הופשטיין את סדרת ספרי שירה ליריק, במסגרתה יצאו לאור 10 ספרים. ב-1922 הוא עבר למוסקבה, ושלוש שנים לאחר מכן החל ללמד ספרות באוניברסיטאות בעיר. בתחילת 1933 הוא היה יחד עם משה ליטבקוב ופרץ מרקיש מחמשת הסופרים היהודיים, שנבחרו לייצג את הספרות היהודית באסיפה של כלל הסופרים של ברית המועצות.

הוא פרסם מאמרים בנושאי ספרות במספר עיתונים וכתבי עת ביידיש, ביניהם עמעס, די רויטע וועלט ואחרים. הוא כתב מספר ערכים בשביל האנציקלופדיה הסובייטית הגדולה והאנציקלופדיה הספרותית, כמו כן היה חבר המערכת של האחרונה. בזמן מלחמת העולם השנייה הוא היה חבר בוועד היהודי האנטי פשיסטי.

רדיפות כנגדו החלו בתקופת המאבק נגד קוסמופוליטיות, בתור תירוץ השתמשו בספרו "**פושקין והספרות העולמית**", במחקר זה הוא ניסה לאמוד את השפעת סופרים מערביים על יצירתו של משורר וסופר רוסי מפורסם אלכסנדר פושקין, מתנגדיו טענו כי הספר הוא אנטי פטריוטי. הוא נעצר ב-1949 ונפטר במאסר בהיותו בן 61.

קישורים חיצוניים
----------------

* יצחק נוסינוב, במהדורת האינטרנט של האנציקלופדיה היהודית בשפה הרוסית (ברוסית)
* הספרייה היהודית הווירטואלית (באנגלית)
* אנחנו כאן (ברוסית)
* יצחק נוסינוב (1889-1950), דף שער בספרייה הלאומית

הערות שוליים
------------

1. ↑  בין הסופרים במוסקבה, דבר, 5 בפברואר 1933

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007506194105171
* GND: 172509572
* ISNI: 0000 0001 1566 2339
* LCCN: no96014018
* NTA: 207182108
* SUDOC: 148116507
* VIAF: 34047952
* WorldCat: lccn-no96014018

 |
הרב **יצחק מינקובסקי** (תקמ"ח, 1788 – ט' בחשוון תרי"ב, נובמבר 1851) היה רבה של קרלין ומחבר הספר **קרן אורה** על התלמוד הבבלי.

ביוגרפיה
--------

נולד במינסק לרב אהרן, מנכבדי העיר ובנו של רבי ברוך משקלוב. משפחתם הייתה משפחת רבנים מיוחסת, ואבי משפחתם רבי לייב ממינסק כונה על שם זאת "רבי לייב בעל התוספות". 

הוא ואחיו רבי יעקב, נודעו בילדותם כמתמידים וחריפים. בבחרותם למדו בישיבת וולוז'ין אצל רבי חיים מוולוז'ין. נישא לשיינא אסתר. אחיו רבי יעקב התקבל למשרת רבנות בצעירותו, ואילו הוא סירב לקבל על עצמו רבנות על אף שקיבל הזמנות רבות, ועסק במסחר, בעיר מגוריו שרשוב. תושבי העיירה כיבדוהו, ואף כינו את בית המדרש בו למד על שמו. לאחר תקופה ירד מנכסיו והוצרך לעבור לגור ליד אחיו בקרלין, שם אירחו ותמך בו הגביר שאול לוין (חותנו של רבי יעקב מאיר פדובה רבה של בריסק). בתקופה זו למד יחד עם אחיו בחברותא.

לאחר פטירת אחיו רבי יעקב בשנת תר"ה נאות לבקשת אנשי קרלין, וקיבל במקומו את משרת הרבנות. הוא נהג לקום לפנות בוקר ולעסוק בחוכמת הנסתר ובמשנה, לאחר תפילת שחרית העביר שיעור בגמרא לבחורי הישיבה, ולאחר מכן למד כשהוא עטור בתפילין של רבנו תם עד לחצות היום, אז פנה לאכול פת שחרית. לאחר מנוחה קצרה חזר ללימודו עד לתפילת מנחה, ואחריה למד תנ"ך. בניו מספרים שכשהיה אוסר מאכל של עני, היה מביא לו מחנותו מאכל אחר בתמורתו. 

בשנות מגוריו בקרלין השלים את חיבוריו והכינם לדפוס, אך הוא נפטר בחטף, בגיל 62 בערך.

בניו אברהם, יעקב ברוך, משה שלום ודוד יהודה הוציאו את ספריו לאחר פטירתו. בהקדמת ספרו על מסכת זבחים, כתבו הקדמה ובה ביוגרפיה של אביהם ומשפחתם. 

בתו זיסל, נישאה לרב אורי אורנשטיין, מראשי קהילת החסידים בארץ ישראל, ואבי משפחת אורנשטיין הירושלמית.

קרן אורה
--------

במשך ימיו נהג לכתוב את כל חידושי תורתו. בעת הכנתם לדפוס אמר שרוצה לחלקם בחינם לבתי מדרש. 

חידושי תורתו הם בסגנון האחרונים כמו הפני יהושע והתורת חיים, אשר בשונה מראשוני האחרונים כמו המהרש"א שעסקו בעיקר בפרשנות, החלו לכתוב פירושים יותר חדשניים, וכן הציגו גם מהלכים חדשים בסוגיות התלמוד. הוא השקיע בפרט בחיבורו על סדר קדשים, שכמעט ואין עליו מפרשים ומגיהים. חיבורו על סדר קדשים אכן הפך לאחד הספרים היסודיים בלימוד סדר זה.

הספר נדפס לראשונה בווילנה בשנת תרי"ב על מסכתות יבמות והוריות ובשנת תרי"ז נדפס שם על מסכתות זבחים ומעילה, מאז נדפס בעשרות מהדורות. הספר על נדרים ונזיר יצא בדפוס ראם בשנת תרכ"ט.

קישורים חיצוניים
----------------

* ערכו בספר "כנסת ישראל" שמואל יוסף פין, באתר היברובוקס.

ספריו
* קרן אורה, באתר אוצר הספרים היהודי השיתופי
* **קרן אורה - ברכות וסדר מועד**, באתר היברובוקס
* **קרן אורה - נדרים**, באתר היברובוקס
* **קרן אורה - יבמות והוריות**, באתר היברובוקס
* **קרן אורה - נזיר, סוטה, סנהדרין, הוריות וסדר קדשים**, באתר היברובוקס
* **קרן אורה - זבחים ומעילה**, באתר היברובוקס
* יצחק בן אהרן (1788-1851), מקרלין, דף שער בספרייה הלאומית

הערות שוליים
------------

1. ↑  בשורת ספרים חדשים, הלבנון, 29 ביולי 1869

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310586105171
* GND: 105342034X
* ISNI: 0000 0001 1579 2328
* LCCN: n84032915
* NTA: 380600382
* VIAF: 101371847
* WorldCat: lccn-n84032915

 |
אין תמונה חופשיתאין תמונה חופשית
**יצחק** (**איסידורו**) **ניבּוֹרסקי** (Isidoro Niborski; ביידיש: ניבאָרסקי) הוא חוקר יידיש, פרופסור במכון הלאומי לשפות ולתרבויות המזרח (INALCO (אנ')) בפריז.

ביוגרפיה
--------

יצחק ניבורסקי נולד בבואנוס איירס שבארגנטינה בשנת 1947 כבן זקונים להורים שהיגרו מכוֹזֶ'לֶה (Chorzele, כאָרזשל) שבפולין לפני פרוץ מלחמת העולם השנייה. הוא התחנך בבית חילוני יידישאי.
לצד חינוכו בבית ספר ממשלתי בספרדית, למד גם בבתי ספר חילוניים ביידיש. בין מוריו סופרי היידיש שמואל צסלר ושמואל רוז'נסקי. קיבל תעודת בגרות והוסמך כמורה ליידיש ולעברית בבתי ספר של הקהילה היהודית ב-1963, והחל לעבוד כמורה. ב-1965 השתלם במשך שנה אחת במכון השתלמות למורי חוץ לארץ ע"ש חיים גרינברג שעל יד הסוכנות היהודית.

בשנים 1966–1979 עבד כמורה ליידיש בבתי ספר שונים והורה יידיש גם למבוגרים. הוא עבד בו-זמנית כפקיד במחלקת התרבות של הקהילה היהודית בבואנוס איירס ועבד גם כמגיה וכמתרגם.
בשנים 1970–1979 עבד עם סופר היידיש, צאצא לבית ויז'ניץ, ברוך הגר, על סיפורי החסידים שלו.

נישא ב-1974 ולו שלושה ילדים. 

בסוף שנת 1979 היגר עם משפחתו לפריז. הוא עבד בספריית מֶדֶם בפריז בשנים 1979 – 1992. לימד יידיש בפורומים שונים, Paris Diderot University - Paris 7 ובמכון לשפות ועמי המזרח. השלים דוקטורט ב-1992 בספרות יידיש ומשמש כפרופסור במכון הלאומי לשפות ולתרבויות המזרח (INALCO (אנ')) מ-1994. משנת 1984 הוא מלמד יידיש בסמינרים ובקורסי קיץ שונים בערים ובאוניברסיטאות שונות ברחבי העולם: אוקספורד, קולומביה (ניו יורק), בריסל, מוסקבה, בולוניה, ברקלי, וילנה, ירושלים ותל אביב.

משמש כחבר ההנהלה של מרכז היידיש שליד ספריית מדם מאז הקמתו בשנת 2002. פרסם מאמרים בכתבי עת שונים, בהם "די גאלדענע קייט". חיבר ספרים שונים ללימוד יידיש בצרפתית (עם מורים נוספים). כמו כן הוא כותב הקדמות בצרפתית לתרגומים שונים של ספרי יידיש רבים.

עבודות עיקריות
--------------

* ייִדיש–שפּאַניש ווערטערבוך (מילון יידיש-ספרדית), בואנוס איירס, יווא, 1979 (יחד עם יעקב לרמן)
* אוצר מילים של הרכיב העברי ביידיש בשם: ווערטערבוך פֿון לשון–קודש–שטאַמיקע ווערטער אין ייִדיש, ספריית מדם, פריז 1997 (מהדורה שנייה מורחבת, 1999; מהדורה שלישית עם הוספות והרחבות רבות ב-2012 בשיתוף אליעזר ניבורסקי ונטליה קריניצקה).
* ייִדיש–פֿראַנצייזיש ווערטערבוך (מילון יידיש-צרפתית), ספריית מדם, פריז, 2002 (עם ברל ווייסברוט ושמעון נויברג).
* ווי פֿון אַ פּוסטן פֿאַס, פריז 1996 (שירה ופרוזה ביידיש).

קישורים חיצוניים
----------------

* רשימת המאמרים של יצחק ניבורסקי באתר רמב"י
* יצחק ניבארסקי (1947-), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266083105171
* BnF: cb12628213q (data)
* CiNii: DA16390301
* GND: 173020054
* ISNI: 0000 0001 1617 9496
* LCCN: n78065392
* NKC: jo2004249954
* NLP: A24962478
* NTA: 071224114
* RERO: 02-A017555207
* SUDOC: 077365674
* VIAF: 34578761
* WorldCat: lccn-n78065392

 |
**ברנד פורסטר** (בגרמנית: **Bernd Förster**, נולד ב-3 במאי 1956 במוסבאך שבגרמניה המערבית) הוא כדורגלן עבר גרמני ששיחק בעמדת המגן בעיקר בשטוטגרט ובנבחרת גרמניה המערבית.

ברנד פורסטר הוא אחיו הגדול של קרלהיינץ פורסטר. שניהם שיחקו יחדיו במערך ההגנתי של שטוטגרט ושל נבחרת גרמניה המערבית.

קריירת מועדונים
---------------

### באיירן מינכן

ברנד פורסטר גדל במועדון הנוער של וולדהוף מנהיים, בו גם עלה לקבוצה הבוגרת בשנת 1974. באמצע עונת 1974/75 חתם באלופת אירופה דאז באיירן מינכן, וזכה עמה פעמיים נוספות בגביע אירופה לאלופות בעונה בה הצטרף לקבוצה, ובעונה העוקבת, 1975/76, בה הוסיף גם זכייה בטורניר הגביע הביניבשתי לאחר ניצחון בגמר על קרוזיירו. עם זאת, פורסטר מיעט לשחק בבאיירן מינכן, וערך רק שמונה הופעות בליגת הבונדסליגה, ועוד שתי הופעות בגביע אירופה לאלופות.

### פ.צ. זארבריקן

בקיץ 1976 חתם פורסטר בפ.צ. זארבריקן, שם החל לצבור ניסיון משמעותי בבונדסליגה, וצבר 61 הופעות בשנתיים, בהן הבקיע חמישה שערים. בעונתו השנייה בזארבריקן ירד פורסטר ליגה עם הקבוצה, ובחר לעזוב.

### שטוטגרט

בקיץ 1978 חבר פורסטר לאחיו קרלהיינץ בשטוטגרט, שם שיחק שמונה עונות ברציפות, והפך לחלק מחוליית ההגנה היציבה של הקבוצה. בשנת 1984 זכה עם הקבוצה באליפות הבונדסליגה. עם זאת, פרש פורסטר מכדורגל בשנת 1986 בגיל 30 בלבד, במקביל לעזיבת אחיו את הקבוצה לאולימפיק מרסיי. ברנד פורסטר צבר בשטוטגרט 222 הופעות בבונדסליגה, בהן כבש 20 שערים.

קריירה בינלאומית
----------------

פורסטר החל לשחק בנבחרת גרמניה המערבית בשנת 1979. הטורניר הגדול הראשון בו השתתף היה יורו 1980, בו שותף בשני משחקים, וסייע לנבחרתו לזכות בטורניר. במונדיאל 1982 פורסטר שותף רק במשחק אחד בשלב הבתים, אך החל מהשלב השני שיחק בכל המשחקים, והפסיד עם נבחרתו במשחק הגמר לנבחרת איטליה. טורניר זה נודע בכך שבו שני אחים, ברנד וקרלהיינץ, שיחקו במשחק הגמר, לראשונה מאז מונדיאל 1954, בו שיחקו פריץ ואלטר ואחיו אוטמאר. פורסטר השתתף גם ביורו 1984, בו לא צלחה נבחרתו את שלב הבתים, ואחריו פרש מהנבחרת לאחר שצבר 33 הופעות בהן לא הבקיע.

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת מערב גרמניה – יורו 1980 (מקום ראשון)** |
| --- |
| 1 שומאכר • 
2 בריגל • 
3 קולמן • 
4 ק.פורסטר • 
5 דיץ • 
6 שוסטר • 
7 ב.פורסטר • 
8 רומניגה • 
9 רובש • 
10 מילר • 
11 אלופס • 
12 ממרינג •
13 בונהוף • 
14 מגאת •
15 שטיליקה •
16 צימרמן •
17 דלהאי •
18 מתאוס •
19 ווטאבה •
20 קאלץ •
21 יונגהאנס •
22 אימל •
מאמן: דרוואל | מערב גרמניהמערב גרמניה |

| **נבחרת מערב גרמניה – מונדיאל 1982 (מקום שני)** |
| --- |
| 1 שומאכר • 
2 בריגל • 
3 ברייטנר • 
4 ק.פורסטר • 
5 ב.פורסטר • 
6 דרמלר • 
7 ליטבארסקי • 
8 פישר • 
9 רובש • 
10 מילר • 
11 רומניגה • 
12 האנס •
13 ריינדרס • 
14 מגאת •
15 שטיליקה •
16 אלופס •
17 אנגלס •
18 מתאוס •
19 הירונימוס •
20 קאלץ •
21 פרנקה •
22 אימל •
מאמן: דרוואל | מערב גרמניהמערב גרמניה |

| **נבחרת מערב גרמניה – יורו 1984** |
| --- |
| 1 שומאכר • 
2 בריגל • 
3 שטראק • 
4 ק.פורסטר • 
5 ב.פורסטר • 
6 רולף • 
7 ברמה • 
8 אלופס • 
9 פלר • 
10 מאייר • 
11 רומניגה • 
12 בורדנסקי •
13 מתאוס • 
14 פלקנמאייר •
15 שטיליקה •
16 ברונס •
17 ליטבארסקי •
18 בוכוואלד •
19 בומר •
20 רולדר •
מאמן: דרוואל | מערב גרמניהמערב גרמניה |
**ארמון השלום וההתפייסות** או **הפירמידה של השלום וההסכמים** הוא בניין משולש הבנוי בצורת פירמידה, השוכן באסטנה בירת קזחסטן, וגובהו הכולל הוא 77 מטר. המבנה נבנה בעלות של כ-58 מיליון דולר ונחנך בסוף שנת 2006. הבניין נמצא בסמוך אל משכן הנשיא של קזחסטן והוקם במיוחד לצורך כינוסים בינלאומיים ובעיקר לקונגרסים וכנסים של הידברות בין דתות בעולם.

המבנה
-----

גובה המבנה הוא 62 מטר והוא ניצב על גבעה בגובה של 15 מטר. כל הבנייה היא מעל פני הקרקע. המבנה תוכנן על ידי משרד האדריכלים הבריטי "פוסטר", יחד עם אדריכלים טורקים. ניתן להאיר את הבניין בצבעים שונים. 

המבנה עשוי מחמש קומות המעוצבות בצורת משולשים. אורך הצלע של כל משולש היא 12 מטר, ובכל צד בפירמידה 25 משולשים. בשלוש הקומות התחתונות 21 משולשים בכל צד והן מחופות בגרניט חיוור. שתי הקומות העליונות עשויות מארבעה משולשים בכל צד והן מחופות בזכוכית צבעונית בשילוב מוטיב של יונים. 

שלד הבניין עשוי מפלדה משולבת בבטון, והוא מסוגל לעמוד בהתרחבות והתכווצות חומר של עד 30 ס"מ עקב האקלים המקומי המתאפיין בטמפרטורות קיצוניות של 40- מעלות עד 40 מעלות. 

הפירמידה נבנתה במיוחד כדי לארח פסטיבל דתות בינלאומי המתקיים כל שנתיים (בתחילה התקיים כל 4 שנים) הנקרא "קונגרס מנהיגי העולם והדתות המסורתיות". בתוך הפירמידה אולם אופרה שבו 1,500 מושבים. בנוסף מתקיימים במקום גם כנסים בינלאומיים נוספים הנועדים להדברות בין הדתות בעולם.

קישורים חיצוניים
----------------

* 

* אתר האינטרנט הרשמי של ארמון השלום וההתפייסות (באנגלית)

ויקישיתוף מדיה וקבצים בנושא **ארמון השלום וההתפייסות** בוויקישיתוף
* האתר הרשמי של הארמון (באנגלית, רוסית, קזחסטנית) כולל טיול וירטואלי במבנה
* גלריית תמונות של הארמון באתר מתכנני המבנה (אורכב 15.11.2015 בארכיון Wayback Machine)
* ארמון השלום וההתפייסות באתר Flickr
**איה** (בדנית: **Eyjaa**, מעוצב באותיות גדולות) הוא צמד מוזיקלי איסלנדי-דני, המורכב מהאחיות בריניה מארי ושרה ויקטוריה סווריסדטיר.

קריירה
------

שתי הבנות גדלו במשפחה בת שמונה אחים. בריאיון סיפרו כי במרוצת השנים חיו בשש מדינות שונות, ולמדו חמש שפות שונות, שהפכו לשפות אם שלהם.

האחיות סווריסדטיר ניגנו בכלים אינסטרומנטליים כבר מגיל צעיר. שתיהן שרו וניגנו על פסנתר במקהלת בית ספרן. הן מתארות את סוג המוזיקה שלהן כ"פופ קליל ומדורני, בעל זיקה הדוקה לתרבות הנורדית". בריניה מארי השתתפה בקדם האיסלנדי לאירוויזיון 2020, אך סיימה במקום הרביעי ולא העפילה לגמר התחרות.

בפברואר 2021 הן הוציא את סינגל הבכורה שלהן "Don't Forget About Me", שהגיע בשיאו למקום השני במצעד שירי הרדיו הדני. באוקטובר אותה השנה יצא הסינגל השני שלהן, "The Wrecking Crew", שהגיע למקום ה-11 באותו המצעד. לאורך שנת 2022 הן פרסמו שלושה סינגלים בשם "Ultraviolet",‏ "Big Feelings" ו-"10".

ב-19 בינואר 2023 הוכרז כי הצמד ישתתף בקדם הדני לאירוויזיון 2023, ה-"Dansk Melodi Grand Prix 2023", עם השיר "I Was Gonna Marry Him".‏ הוא כשל בניסיון להעפיל לשלב התלת-קרב בגמר, והודח מהתחרות.

קישורים חיצוניים
----------------

* איה, סרטונים בערוץ היוטיוב
* איה, באתר ספוטיפיי

הערות שוליים
------------

1. ↑  "Melodigrandprix-søstre: Vi er otte børn i vores familie". *BT* (בדנית). 9 בפברואר 2023. נבדק ב-17 במרץ 2023. `{{cite web}}`:  (עזרה)
2. ↑  "Eyjaa". *All Things Live* (בדנית). נבדק ב-17 במרץ 2023. `{{cite web}}`:  (עזרה)
3. ↑  Grace, Emily (8 בפברואר 2020). "Iceland: Söngvakeppnin Semi-final One Results". *Eurovoix* (באנגלית בריטית). נבדק ב-17 במרץ 2023. `{{cite web}}`:  (עזרה)
4. ↑  "Eyjaa" (באנגלית). Top Charts. נבדק ב-17 במרץ 2023. `{{cite web}}`:  (עזרה)
5. ↑  Granger, Anthony (19 בינואר 2023). "Denmark: Dansk Melodi Grand Prix 2023 Entries Revealed". *Eurovoix*. נבדק ב-17 במרץ 2023. `{{cite web}}`:  (עזרה)
6. ↑  Ibrayeva, Laura (11 בפברואר 2023). "Denmark: Reiley to Eurovision 2023". *Eurovoix* (באנגלית בריטית). נבדק ב-17 במרץ 2023. `{{cite web}}`:  (עזרה)
**כַּרְכָן חָלָק** (שם מדעי: *Zamenis hohenackeri taurica*; בעבר: *Elaphe hohenackeri taurica*) הוא מין נחש.

מאפיינים
--------

אורכו של הכרכן החלק מגיע עד תשעים ס"מ, אך כרכנים שנמצאו בחרמון קצרים בהרבה. צבעו של הכרכן הוא אפור, לעיתים עם גוון חום. קשקשים חלקים מעניקים לעור הכרכן גוון מבריק. הגחון שחור מבריק. לאורך גבו כתמי רוחב צרים לא סדורים. על העורף זוג כתמים, שלפעמים מחוברים ביניהם בחלקם הקדמי ויוצרים מעין צורת פרסה. 

הכרכן חי באזורים סלעיים בהרים גבוהים. יש לו תנועה מהירה המאפשרת לו להתחבא מפני אויביו בתנועה מהירה אל מתחת אבן או סדק באדמה. הכרכן פעיל ביום וניזון ממכרסמים קטנים ולעיתים גם מזוחלים. נקבת הכרכן החלק מטילה בין 7-3 ביצים בקיץ.

לכרכן חלק שני תת-מינים: *Z.h. taurica*, *Z.h. hohenackeri*. בישראל ניתן למצוא את תת-המין *Z.h. taurica* שתפוצתו בחרמון ובצפון רמת הגולן.

תפוצה עולמית: הקווקז, צפון איראן, טורקיה, לבנון, סוריה ובאופן נדיר בצפון ישראל.

קריאה נוספת
-----------

* אביעד בר, גיא חיימוביץ ואמיר ארנון, **זוחלים ודו-חיים בישראל - מדריך שדה**, מהדורה שלישית 2022. מסת"ב 978-965-91880-2-4, עמודים: 202-203

קישורים חיצוניים
----------------

ויקישיתוף מדיה וקבצים בנושא **כרכן חלק** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  כרכן חלק באתר הרשימה האדומה של IUCN
2. ↑  מילון בעלי חיים – א"י (תש"ס), 2000, באתר האקדמיה ללשון העברית
ניתוח בבלוטת התריס
**כריתת בלוטת התריס** (באנגלית: **Thyroidectomy**) הוא הליך כירוגי הכולל את הסרתה של בלוטת התריס. כריתת בלוטת התריס נעשית לרוב על ידי כירורגיים כלליים, רופאי אף אוזן גרון או רופאים אנדוקרינולוגים כאשר מטופל סובל מסרטן בלוטת התריס, היפרתירואידיזם, זפקת או מחלת גרייבס. אינדיקציות אחרות לניתוח כוללות סיבות קוסמטיות (בלוטת התריס מוגדלת מאוד), או חסימה סימפטומטית (הגורמת לקשיי בליעה או נשימה). כריתת בלוטת התריס היא הליך כירורגי נפוץ שיש בו כמה סיבוכים פוטנציאליים או השלכות הכוללים שינוי זמני או קבוע בקול, סידן נמוך באופן זמני או לצמיתות, צורך בהחלפת הורמון בלוטת התריס לכל אורך החיים, דימום, זיהום ואפשרות קלושה לחסימת דרכי הנשימה עקב שיתוק דו צדדי של מיתרי הקול. לרוב הניתוח אורך כשעה עד שעתיים, ובמהלך הניתוח הכירורג מבצע חתך קטן במרכז הצוואר ומסיר את החלק הרצוי מהבלוטה, בהתאם להתווית הניתוח. אם הניתוח מבוצע עקב גידול בבלוטה, המנתח יבחן וישקול להסיר את בלוטות הלימפה שבאזור.

בלוטת התריס מייצרת מספר הורמונים, כגון תירוקסין (T4), תריודוטירונין (T3) וקלציטונין. לאחר הסרת בלוטת התריס, על המטופלים בדרך כלל ליטול אלטרוקסין, כתחליף סינתטי להורמונים אלו - כדי למנוע תת-פעילות של בלוטת התריס. סיבוכים נוספים של כריתת בלוטת התריס כוללים הסרה לא מלאה של בלוטת התריס, הסרת החלק המקשר בין שתי חלקי הבלוטה, דימומים וזיהומים, בעיקר בשימוש בסטרואידים טרם הניתוח. באופן מסורתי, כריתת בלוטת התריס נעשתה על ידי חתך בצוואר שמשאיר צלקת קבועה. לאחרונה, גישה של ניתוח זעיר פולשני הפכה לפופולרית באזורים מסוימים בעולם, בה מבוצע חתך דרך בית השחי. בנוסף, קיימת גם שיטה של ניתוח דרך חלל הפה.

קישורים חיצוניים
----------------

ויקישיתוף מדיה וקבצים בנושא **כריתת בלוטת התריס** בוויקישיתוף
* כריתת בלוטת התריס, באתר איכילוב
* כריתת בלוטת התריס, באתר Medico

הערות שוליים
------------

1. 1 2  Thyroidectomy Mayo clinic
2. ↑  Dr. Gianlorenzo Dionigi, Francesca Rovera, Luigi Boni, Patrizia Castano, and Renzo Dionigi. Surgical Infections. Summer 2006, 7(supplement 2): s-117-s-120.
3. ↑  Elfenbein, Dawn M.; Schneider, David F.; Chen, Herbert; Sippel, Rebecca S. (2014-07-01). "Surgical site infection after thyroidectomy: a rare but significant complication". *The Journal of Surgical Research*. **190** (1): 170–176. doi:10.1016/j.jss.2014.03.033. ISSN 1095-8673. PMC 5125385. PMID 24739508.
4. ↑  *Identifying preoperative risk factors for surgical wound infections in clean cases*, נבדק ב-2016-10-30

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
פירוש נוסף ערך זה עוסק בכוכב הבהיר ביותר בקבוצת הכוכבים נבל. אם התכוונתם למשמעות אחרת, ראו וגה (פירושונים).

**וֶגָה** (Vega) הוא הכוכב הבהיר ביותר בקבוצת הכוכבים נבל והוא גם הכוכב החמישי בבהירותו בשמים והשני בבהירותו בשמי הצפון (אחרי ארקטורוס). וגה ממוקם כ-25 שנות אור מהשמש, והוא אחד מהכוכבים הבולטים בלילות הקיץ ומהווה את אחד מקודקודיו של משולש הקיץ. כאשר נקבע סולם הבהירות נראית של הכוכבים בשנת 1856 הוא הוגדר כך שבהירותו של וגה תהיה מדרגה 0.0, אך כיום, בעקבות מדידות מדויקות של עוצמת ההארה, התברר כי הבהירות האמיתית היא 0.03.

וגה הוא כוכב התקן למחלקה הספקטרלית A0Va.

תכונות
------

וגה הוא כוכב צעיר יחסית לשמש - גילו מוערך בפחות מחצי מיליארד שנים. זהו כוכב הסדרה הראשית מסוג ספקטרלי A0 V, צבעו לבן - כחלחל ועוצמת ההארה שלו היא פי 37 משל השמש. יחד עם סיריוס וארקטורוס, הוא בין הכוכבים הקורנים ביותר בסביבה הקרובה של מערכת השמש. 

השוואת גודל וצורה בין וגה (שמאל) ובין השמש (ימין)
וגה מסתובב סביב צירו במהירות גבוהה במיוחד - כ-274 ק"מ לשנייה. כתוצאה מכך קוטרו בקו המשווה גדול ב-23% מקוטרו בקטבים. בשל חוסר הסימטריה במבנה הכוכב, הטמפרטורה באזור הקטבים גבוהה יותר מאשר סביב קו המשווה ולכן גם עוצמת הקרינה הנפלטת מאזור הקטבים גדולה יותר מעוצמת ההארה סביב קו המשווה. וגה מפנה את אחד מקטביו לעבר כדור הארץ, ולו היה ציר הסיבוב שלו ניצב לקו הראיה אליו, הייתה עוצמת ההארה שלו קטנה בחצי.

וגה מתקרב למערכת השמש במהירות של כ-13.9 ק"מ לשנייה ובשל תהליך ההתפתחות שלו ככוכב הסדרה הראשית, עולה עוצמת ההארה שלו. כתוצאה מכך בעוד כ-210,000 שנים יהיה וגה הכוכב הבהיר ביותר בשמים.

לווגה יש הילה של אבק חם מסביבו, דבר העשוי לרמז על תהליך היווצרות של כוכבי לכת במרחק של כ-11 מיליארד ק"מ ממנו.

היסטוריה
--------

12,000 שנים לפני הספירה הצביע ציר הסיבוב של כדור הארץ אל עבר וגה כך שווגה היה אז כוכב הציר הצפוני, אך בשל נקיפת ציר כדור הארץ מצביע כיום ציר הסיבוב אל הכוכב פולאריס. בעוד כ-12,000 שנים יחזור וגה להיות כוכב הציר הצפוני.

בשל בהירותו הבולטת, היה וגה מוכר ברוב התרבויות שמצפון לקו המשווה: בתרבות האינואיטית הוא נקרא "האשה הזקנה", אצל הפולינזים הצפוניים הוא נקרא "כוכב השנה" שכן מועד תחילת השנה נקבע על פיו. הכוכב היה מוכר גם באשור, שם נקרא "השופט השמימי", באכד, שם נקרא "חיי השמים" ובבבל, שם נקרא "שליח האור". במצרים העתיקה ובהודו הוא זוהה עם נשר ושמו בערבית היה "הנשר הצולל" (אנ-נאסר אל וואקי - النسر الواقع) והמילה "וואקי" שובשה לשמו הנוכחי. 

וגה היה הכוכב הראשון (חוץ מהשמש) שצולם כבר בשנת 1850 בשיטת דאגרוטיפ וכן הכוכב הראשון שבאורו התגלו קווי בליעה בשנת 1872.

קישורים חיצוניים
----------------

ויקישיתוף מדיה וקבצים בנושא **וגה** בוויקישיתוף
* וגה, באתר אנציקלופדיה בריטניקה (באנגלית)
* וגה, בבסיס הנתונים SIMBAD לגרמי שמיים אסטרונומיים

|  |  |
| --- | --- |
| בקרת זהויות עריכת הנתון בוויקינתונים | 
* GND: 4280456-5

 |
**הֲרן בר דור** (23 במאי 1923 - 27 ביולי 1955) היה איש מודיעין ישראלי, מהרוגי מטוס אל על שהופל בשמי בולגריה בקיץ 1955.

ביוגרפיה
--------

נולד בשם הרברט פנסטר (Herbert Fenster) בווינה. בנעוריו הצטרף לתנועת הנוער הציונית "השומר הצעיר", ובמסגרתה התבלט כמדריך וכמארגן. עלה לארץ ישראל בגיל 15, ב-24 במרץ 1939 על סיפון האנייה "איטליה", לאחר סיפוח אוסטריה לרייך השלישי, והיה בין אחרוני העולים של עליית הנוער מאוסטריה. רבים מהנערים שהגיעו עמו באותה עת, לא זכו לראות יותר את בני משפחותיהם שנותרו באירופה ונספו בשואה.

בר דור הצטרף לחברת נוער של השומר הצעיר שעשתה הכשרתה בקיבוץ שער העמקים והצטרפה בשנת 1942 לקיבוץ עין החורש שבעמק חפר. הוא התבלט מיד עם הגיעו, ונבחר למזכיר הצעיר של הקיבוץ. בשנת 1946, יצא מהקיבוץ ועבד במסגרת תנועת "השומר הצעיר" הארצית. קודם ליציאתו מהקיבוץ פגש שם את רחל פרנס, והשניים נישאו בפברואר 1949, לאחר שרחל התגרשה למענו מבעלה הראשון. לזוג נולדו שתי בנות.

בשנת 1948, במהלך מלחמת העצמאות, התגייס לצה"ל. בתחילה שירת כקצין-תרבות ועסק בתרגום ועריכה של ספרות צבאית מהשפה הגרמנית. בהמשך, שירת בר דור באמ"ן, במחלקת האיסוף, והיה בין החניכים המצטיינים בקורס הבין-זרועי הראשון למודיעין, שצה"ל ערך בשנת 1949.

הוא עזב את הקיבוץ והצטרף לצבא הקבע. בר דור הושאל ל"מוסד" והחל בנסיעות תכופות לאירופה. בקיאותו בלשון הגרמנית והיותו יליד אוסטריה, איפשרו לו להתקדם בשירותו והוא הגיע לדרגת רב-סרן. בין שנת 1953 לשנת 1955 ביקר בארצות אירופה השונות, כנראה למטרות איסוף מודיעיני. בשנת 1955 קיבל תפקיד קבע בגרמניה המערבית: להקים את הנספחות הצבאית של ישראל במדינה, שקשרה אז יחסים דיפלומטיים עם מדינת ישראל.

בקיץ 1955 השלים הרן בר דור את הכנת הבית בגרמניה לאשתו ושתי בנותיו, ועלה על מטוס אל על, כדי לשוב לארץ לתקופת החופשה ולהכין את נסיעת המשפחה לחו"ל. הוא לא זכה להגיע. המטוס הופל מעל בולגריה והרן בר דור נספה עם 57 נוסעים ואנשי צוות. נפוצו שמועות שהמטוס הופל לשם הריגתו של בר דור, אך לאחר חקירה, הן נמצאו חסרות בסיס.

הובא למנוחות בבית העלמין קריית שאול בהלוויה ממלכתית. הוא נטמן בקבר אחים של חללי המטוס הישראליים.

לקריאה נוספת
------------

* חנן עזרן, **תעלומה בנתיב ההתרסקות**, הוצאת תמוז, 2005
* תאודור לויטה, **מחפש צרות**, תרגמה לעברית: נורית יהודאי, א"ל הוצאה מיוחדת, תל אביב

קישורים חיצוניים
----------------

* קורות החיים של הרן בר דור, באתר "יזכור" של משרד הביטחון
* דליה קרפל, המיתוס כבר בן 50, באתר הארץ, 19 באוגוסט 2005
* יוסי מלמן, לא היו ניצולים, באתר הארץ, 25 ביולי 2007 - במלאת 52 שנים לאסון

הערות שוליים
------------

1. ↑  ארכיון המדינה, Fenster Herbert, ארכיון המדינה
2. ↑  ארכיון המדינה, רשימת עולים 1939 - חיפה, באתר ארכיון המדינה
**כרישף קוקיי** (שם מדעי: ***Echinorhinus cookei***) הוא מין דג סחוס ממשפחת הכרישפיים שבסדרת הקוצנאים וקרובו היחיד לסוג של כרישף קוצני. הוא מצוי רק במימי האוקיינוס השקט וצולל לעומק 100–650 מטרים.

זהו כריש גדול שאורכו המקסימלי הגיע ל-4 מטר ומשקלו ל-266 קילוגרם, והוא גדול יותר מקרובו הכרישף הקוצני. הכריש בעל גוף דמוי-חבית בעל חוטם ולסת גדולים וארוכים ועיניים גדולות בקצה הראש. לכריש פה רחב ובתוכו כמה שורות של שיניים דמויות סכינים, אך קטנות יחסית לפה. הסנפירים קטנים ואין לכריש סנפיר גבי חוץ משני סנפירים עליונים בקדמת זנבו. צבע הכריש חום עד אפור-כהה כשהבטן בהירה. הכריש משריץ צאצאים חיים.

הכריש מצוי סביב קרקעית הים בעומק של 100–200 מטרים סביב מדפי היבשת שבאוקיינוס השקט מחופי יפן, הפיליפינים ואוסטרליה עד לקליפורניה, איי גלאפגוס, פרו וצ'ילה ומבקר במגוון איים מבודדים. אף על פי שהוא מצוי בעומק האוקיינוס הוא מעדיף לשחות במים חמימים.

הכריש ניזון ממגוון דגי גרם כמו בקלאים, סוליתאים, ורדוניים, דגי לינגקוד ודגי להקות כמו סרדיניים, אדרוניים ומקרל. הוא יטרוף גם דגי סחוס שונים קטנים ממנו כמו כימראים, גלדניים ואפילו שש-זימים אפורים קטנים יותר (אף שמין זה גדול יותר בגודלו המרבי מהכרישף). בנוסף הוא ניזון מביצי כרישים, תמנונאים ודיונונים כגון דיונון הומבולדט.

קישורים חיצוניים
----------------

ויקישיתוף מדיה וקבצים בנושא **כרישף קוקיי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* FB
* ARKive
* ITIS
* NCBI
* GBIF
 |

הערות שוליים
------------

1. ↑  כרישף קוקיי באתר הרשימה האדומה של IUCN
**ז'רמי קלמאן** (בצרפתית: **Jérémy Clément**; נולד ב-26 באוגוסט 1984 בבזייה) הוא כדורגלן עבר צרפתי ששיחק בעמדת הקשר.

קריירה
------

קלמאן החל לשחק כדורגל במחלקת הנוער של ליון בה שיחק כ-12 שנים. בשנת 2003 עבר לקבוצה הבוגרת בה שיחק כ-3 שנים ורשם 54 הופעות ליגה ושער אחד. ב-7 ביולי 2006 לאחר תום החוזה של קלמאן בקבוצה, חתם לשלוש שנים במועדון הסקוטי גלאזגו ריינג'רס. בשנת 2007, לאחר שלא הצליח בקבוצה הקודמת, עבר לפריז סן-ז'רמן תמורת 1.8 מיליון אירו. קלמאן רשם בקבוצה 192 הופעות ליגה ו-6 שערים. בשנת 2011 לאחר ארבע שנים חתם במועדון הצרפתי סנט אטיין.

ביוני 2019, אחרי שנתיים בקבוצת נאנסי עבר לשחק בקבוצת בורז'ין-ג'ליה מהלידה החמישית. באפריל 2020 הופסקו משחקי הליגה בעקבות התפרצות נגיף הקורונה וקלמאן הכריז על פרישה.

נבחרת לאומית
------------

בשנת 2005 זומן קלמאן לנבחרת צרפת עד גיל 21 והשתתף באליפות אירופה עד גיל 21 שנערכה בפורטוגל בשנת 2006.
לאחר סיום הטורניר, עזב קלמאן את הנבחרת.

חיים אישיים
-----------

באוקטובר 2009 חלה קלמאן ביחד עם לודוביק ז'ולי וממאדו סאקו שחקני פריז סן-ז'רמן בשפעת חזירים. עקב זאת, נדחה משחק הליגה נגד אולימפיק מרסיי בשבוע.

תארים
-----

ליון
* אליפות צרפת (4): 2002/2003, 2003/2004, 2004/2005, 2005/2006
* הסופר קאפ הצרפתי (4): 2003, 2004, 2005, 2006

סנט אטיין
* גביע הליגה הצרפתית (1): 2012/2013

קישורים חיצוניים
----------------

ויקישיתוף מדיה וקבצים בנושא **ז'רמי קלמאן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN
* פרופיל המאמן, באתר Transfermarkt

הערות שוליים
------------

1. ↑  Jérémy Clément à la retraite: "La coupure m'a poussé à arrêter", rmcsport, 21 April 2020

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 26186033X

 |
פרח כרכום דמשקאי במבט מלמעלה, הר רמון.
**כרכום דמשקאי** (שם מדעי: *Crocus cancellatus damascenus*) הוא גאופיט נדיר מסוג כרכום הגדל בארץ באוכלוסיות מבודדות במרומי הר הנגב (באזור מצפה רמון) וברמת הגולן. תפוצתו העולמית משתרעת באגן דמשק ובאזורים הרריים במזרח התיכון. זהו צמח מוגן בארץ ישראל.

הקשר בין כרכום דמשקאי לכרכום השבכה וכרכום החרמון
------------------------------------------------

כרכום דמשקאי הוא ככל הנראה תת-מין של כרכום השבכה.
כרכום השבכה הוא מין קרוב מאוד לכרכום החרמון - שניהם בעלי פרחים זהים, אך סיבי הבצלים מבדילים בין מינים אלו. ברמת הגולן נמצאה אוכלוסיית מעבר בין כרכום השבכה לכרכום החרמון. התפוצה המקוטעת של כרכום החרמון וכרכום השבכה בישראל מרמזת על תקופה קרה ולחה יותר בעבר, ועל שינויי אקלים שיצרו קיטוע. הבידוד בעקבות הקיטוע הביא להתמיינות צורות שונות של המין. גם לכרכום החרמון ישנו תת-מין ארץ ישראלי (אנדמי לשומרון).

מחזור חיים
----------

מחזור החיים של כרכום דמשקאי הוא פריחה בסתיו (אוקטובר - דצמבר), הוצאת עלים בחורף, העלאת פרי באביב והתיבשות בתחילת הקיץ. 
פקעתו חד-שנתית: מדי שנה נוצרת פקעת חדשה מעל לפקעת המתרוקנת של השנה שעברה, ושורשים מתכווצים חוזרים ומציבים אותה בעומק הנכון. קליפות הפקעת עשויות סיבים הקשורים זה לזה על ידי חיבורי-רוחב בדמות רשת. חורי הרשת ריבועיים או מעוינים, רחבים מעובי סיבי הרשת.

מבנה
----

הפרח סגול-ורוד, עם פסים בצבע סגול כהה, ומופרד ל-6 אונות עטיף שוות. חלקו התחתון צר ויוצא ישירות מן הקרקע, ואילו חלקו העליון נפוח או פרוש. לפרח 3 אבקנים ושחלה תחתית. המאבקים גבוהים מעמודי העלי וכפופים בקשת אל הצלקות, דבר המאפשר האבקה עצמית. עמוד העלי מתפצל ל-3 זרועות, וכל אחת מהם מתפצלת שוב לאונות רבות. הפרי מתפתח כשהוא טמון בקרקע, ועם הבשלתו מתארך עוקץ הפרי ומעלה אותו אל מעל לפני הקרקע. הפרי נפתח ב-3 קשוות ומכיל זרעים כדוריים רבים.
רוחב עליו כ 2-3 מ״מ ולאורך מרכזם פס כסוף.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* NCBI
* GBIF
* IPNI
* צמח השדה
* Tropicos
 |

* כרכומי ארץ ישראל באתר רת״ם
* כרכום החרמון - תת-המין הא״י באתר הצמחים בסכנת הכחדה בישראל